**Foreningens vedtægter – 22. marts 2023**

 **Foreningens navn, formål og hjemsted**

**§ 1**Foreningens navn er Roskilde TeamGym.

**§ 2**Foreningens formål er at tilbyde børn, unge og voksne TeamGym konkurrencegymnastik.

For at styrke idrættens formål kan Foreningen indlede samarbejde med andre idrætsgrene.

Foreningen kan som en del af sit formål vælge at udbyde andre gymnastikarter, som f.eks. Tumbling

eller Dobbelt MiniTrampolin.

**§ 3**

Foreningens hjemsted er Roskilde Kommune, og Foreningens adresse er den til enhver tid siddende

formands adresse, eller andet medlem af bestyrelsen.

 **Medlemsorganisationer**

**§ 4**

Foreningen er medlem af Danmarks Idræts Forbund (DIF), GymDanmark, Danske Gymnastik- &

Idrætsforeninger (DGI) og Roskilde Idræts Union. Relationer til Roskilde Kommune varetages af

RIU.

**Medlemmer**

**§ 5**

Som medlem af Foreningen kan som udgangspunkt optages alle, som aktivt vil arbejde for

Foreningens formål, og som ikke har til hensigt at modarbejde dette.

Som aktivt udøvende medlemmer kan optages medlemmer i overensstemmelse med de til enhver tid

aktive hold på foreningens hjemmeside www.roskildeteamgym.dk

Hold oprettes i alle rækker, såfremt der kan findes trænere til det. Der kan afholdes udtagelse på hold

og udtagelsen afholdes- og beslutninger træffes, af holdets trænere.

Æresmedlemmer udnævnes af bestyrelsen, og overrækkelse af pris til æresmedlem sker ved Roskilde

TeamGym’s årlige generalforsamling.

**§ 6**

Indmeldelse sker ved tilmelding via Foreningens hjemmeside eller til Foreningens bestyrelse.

**§ 7**

Medmindre andet er fastsat, betales kontingent forud for et år ad gangen.

**§ 8**

Indmeldelse kan nægtes, hvis særlige grunde taler herfor, og hvis 2/3 af bestyrelsens medlemmer

stemmer for nægtelsen. Ønsker den afviste stadig indmeldelse, skal nægtelsen prøves ved

førstkommende generalforsamling.

**§ 9**

Udmeldelse finder sted ved skriftlig henvendelse til bestyrelsen med tre måneders varsel.

**Medlemmers rettigheder og pligter**

**§ 10**

Medlemmerne har ret til at modtage kvalificeret undervisning i TeamGym konkurrencegymnastik

samt de af Foreningen eventuelle udbudte gymnastikarter, i det omfang Foreningen kan tilbyde

kvalificerede trænere og lokaler hertil.

**§ 11**

Medlemmerne er forpligtede til at overholde Foreningens love, regler og formålsbestemmelse og ikke

udvise upassende adfærd.

**Kontingent**

**§ 12**

Bestyrelsen fastsætter kontingentets størrelse.

**Bestyrelsen**

**§ 13**

Bestyrelsens opgave er at varetage den daglige ledelse af Foreningens drift.

**§ 14**

Bestyrelsens medlemmer vælges på generalforsamlingen for 3 år ad gangen.

Herudover vælges der én suppleant og én revisor.

Genvalg er muligt.

Der vælges 2 medlemmer på hver ordinær generalforsamling for 3 år ad gangen samt én suppleant.

Ved stiftelsen vælges der 2 medlemmer for 3 år, 2 medlemmer for 2 år og 2 medlemmer for 1 år.

**§ 15**

Bestyrelsen består af 6 medlemmer og én suppleant.
**ÆNDRES TIL**
Bestyrelsen består af 6 medlemmer og 1-2 suppleanter.

**§ 16**

Det påhviler bestyrelsen at konstituere sig efter generalforsamling med formand, næstformand,

kasserer, og 3 medlemmer der indgår i enten sponsorudvalg eller teknikudvalg.

**Bestyrelsens forpligtelser**

**§ 17**

Bestyrelsen er forpligtet til at etablere et teknisk udvalg og et sponsorudvalg. Bestyrelsen skal være

repræsenteret med ét medlem i hvert af de to udvalg. Bestyrelsen kan nedsætte andre udvalg efter

behov.

Bestyrelsen er forpligtet til hvert år at indhente oplysninger i Det Centrale Kriminalregister om alle

aktive trænere over 18 år, samt bestyrelsens medlemmer.

**§ 18**

Bestyrelsen fastsætter selv sin forretningsorden, der offentliggøres over for medlemmerne via

Foreningens hjemmeside.
**TILFØJES**
Bestyrelsen og suppleanter modtager bestyrelsesgodtgørelse, som maximalt kan svare til et frikontingent for en gymnast i foreningen.

**§ 19**

Medlemmerne har ikke adgang til bestyrelsesmøderne.

**Ordinær generalforsamling**

**§ 20**

Foreningens øverste myndighed er generalforsamlingen.

**§ 21**

Generalforsamlingen kan afholdes fysisk eller virtuelt.

**§ 22**

Indkaldelse skal ske skriftligt pr. e-mail eller med almindelig post til medlemmerne med minimum

to ugers varsel.
**ÆNDRES TIL:**Indkaldelse skal ske skriftligt pr. e-mail til medlemmerne med minimum to ugers varsel.

Ved afholdelse af virtuel generalforsamling skal bestyrelsen sikre, at indkaldelse til

generalforsamlingen indeholder oplysning om, hvordan medlemmerne tilmelder sig virtuel

deltagelse.

**§ 23**

Ethvert aktivt medlem, der med gyldigt medlemsbevis / kvittering for indbetaling af kontingent kan

dokumentere sin adgangsberettigelse, er mødeberettiget på generalforsamlingen.
**ÆNDRES TIL**
Gymnaster over 18 år, trænere og andre med tilknytning til klubben er mødeberettiget på generalforsamlingen. Gymnaster under 18 år repræsenteres af forældre/værge på generalforsamlingen.

**§ 24**

Indkaldelsen skal indeholde dagsorden med minimum følgende punkter:

1) Valg af dirigent

2) Valg af referent

3) Bestyrelsens beretning

4) Fremlæggelse af regnskab

5) Indkomne forslag

6) Fremlæggelse af budget

7) Valg til bestyrelsen

8) Eventuelt.

**§ 25**

Alle aktive medlemmer, som har betalt kontingent, er berettiget til at stemme på generalforsamlingen.

Alle aktive medlemmer har én stemme. Medlemmer under 16 år er ikke stemmeberettigede, men

medlemmets stemme kan videregives til den pågældendes forælder eller værge.

**§ 26**

Det er ikke muligt at stemme ved fuldmagt.
**TILFØJES**
Ved afstemning kan der kun afgives én stemme pr. gymnast. Trænere og andre med tilknytning til klubben har ikke stemmeret.
Det er ikke muligt at stemme ved fuldmagt.

**§ 27**

Generalforsamlingen ledes af en dirigent, der vælges af forsamlingen. Dirigenten må ikke være

medlem af bestyrelsen.

**§ 28**

På generalforsamlingen aflægger bestyrelsen ved formanden beretning om Foreningens virksomhed.

**§ 29**

Medlemmer, som ønsker at stille forslag til afstemning uden for den udsendte dagsorden, skal

indsende deres forslag minimum 7 dage inden generalforsamlingen til formanden. Modtagne forslag

offentliggøres via Foreningens hjemmeside inden generalforsamlingen.

**§ 30**

Afstemninger skal ske skriftligt, såfremt blot ét af de fremmødte medlemmer ytrer ønske herom.

**Ekstraordinær generalforsamling**

**§ 31**

Såfremt 1/3 eller flere af Foreningens medlemmer eller Foreningens bestyrelse ønsker det, skal der

indkaldes til ekstraordinær generalforsamling.

**§ 32**

Det overlades til den siddende bestyrelse at udarbejde og udsende mødeindkaldelse. Bestyrelsen skal

endvidere berette om årsagen til den ekstraordinære indkaldelse.

**§ 33**

Den ekstraordinære generalforsamling afholdes ligesom den ordinære generalforsamling.

**Regnskab og formue**

**§ 34**

Foreningens regnskabsår er fra 1. januar – 31. december.

**§ 35**

Det påhviler bestyrelsen at indkassere indtægter og betale de af bestyrelsen godkendte udgifter.

Indtægter og udgifter føres i elektronisk regnskabssystem efter bestyrelsens valg.

**§ 36**

Før den ordinære generalforsamling skal én revisor have revideret regnskabet. Revision finder sted

én gang årligt efter regnskabsårets afslutning.

**§ 37**

Uanmeldt kasseeftersyn kan finde sted, når revisor ønsker det.

**§ 38**

Regnskab og status skal forsynes med revisionspåtegning af Foreningens revisor.

**Tegning og hæftelse**

**§ 39**

Foreningen forpligtes ved underskrift af formand og kasserer. I sager af væsentlig betydning, hvor foreningen forpligtes, dvs. ved køb, pantsætning eller salg af fast ejendom, såvel som ved dispositioner over kr. 100.000,- kræves det, som en intern procedure godkendelse af den samlede bestyrelse. Det kan meddeles enkeltpersoner prokura.

**§ 40**

Foreningen hæfter alene med sin formue.

Det påhviler ikke nogen af Foreningens medlemmer at hæfte personligt for påtagede forpligtelser.

Dog finder de almindelige erstatnings- og afdelingsretlige principper anvendelse.

**Stridigheder**

**§ 41**

Det påhviler bestyrelsen i mindelighed at løse opståede stridigheder.

**§ 42**

Kan stridigheder ikke løses i mindelighed, skal disse løses ved retslig form.

**Eksklusion**

**§ 43**

Et medlem, som ikke respekterer nærværende vedtægter, eller beslutninger, som er vedtaget af

generalforsamlingen, eller som på anden måde handler til skade for Foreningen, kan af bestyrelsen

ekskluderes af Foreningen. Minimum 2/3 af bestyrelsens medlemmer skal stemme for eksklusionen.

Medlemmet kan kræve spørgsmålet om eksklusion afgjort på først kommende generalforsamling.

Spørgsmålet om eksklusion skal optages som et særskilt punkt på dagsordenen.

Beslutningen er kun gyldig, hvis mindst 2/3 af de fremmødte stemmeberettigede medlemmer

stemmer for.

Et medlem, der er ekskluderet, kan kun optages på ny med en generalforsamlingsbeslutning.

**Vedtægtsændringer**

**§ 44**

Til ændring af nærværende vedtægter kræves vedtagelse på generalforsamling med minimum 2/3 af

de afgivne stemmer.

**Opløsning**

**§ 45**

Til opløsning af Foreningen kræves vedtagelse på generalforsamling, hvor minimum 2/3 af de

fremmødte aktive medlemmer stemmer for opløsning.

**§ 46**

Foreningens eventuelle nettoformue skal ved opløsning udloddes til almennyttige formål, der ligger

naturlig i forlængelse af Foreningens formål, og som besluttes af den siddende bestyrelse.

Vedtaget den 22. marts 2023

Bestyrelsen

Mette Just Troels Kemner Nina Storgaard

Gitte Eiring Johansen Christian Harck Thomas Pedersen